
PARLAMENTUL  ROMÂNIEI

CAMERA  DEPUTAŢILOR

	Comisia pentru apărare, ordine 

publică şi siguranţă naţională

Nr. 32/110/2011
	                            Bucureşti, 19.04.2011

        PL x 174/2011


RAPORT

asupra proiectului de Lege privind aprobarea Ordonanţei de urgenţă 
a Guvernului nr. 9/2011 pentru modificarea şi completarea
 Legii nr. 126/1995 privind regimul materiilor explozive  


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 9/2011 pentru modificarea şi completarea Legii nr. 126/1995 privind regimul materiilor explozive,  trimis cu adresa nr. PL x  174 din 6 aprilie 2011 şi  înregistrat cu nr. 32/110 din 6 aprilie 2011.


Senatul, în calitate de primă Cameră sesizată, a adoptat proiectul de lege la 4 aprilie 2011.

          Potrivit prevederilor art. 75 din Constituţia României, republicată, şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor  este  Cameră decizională. 

 Modificările aduse Legii nr. 126/1995 prin această ordonanţă de urgenţă constau în adoptarea unor măsuri de natură să reglementeze libertatea de stabilire sau de a furniza servicii de către artificieri şi pirotehnicieni, în acord cu prevederile europene în materie.


 Consiliul Legislativ, cu nr. 95 din 27.01.2011, a avizat favorabil proiectul ordonanţei de urgenţă,  cu observaţii şi propuneri care au fost însuşite de iniţiator.

           Comisia juridică, de disciplină şi imunităţi şi Comisia pentru industrii şi servicii au emis avize favorabile.

 
  În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi documentele care îl însoţesc, în şedinţa din 19 aprilie 2011.


  La lucrări a participat domnul Nicolae Ivăşchescu – secretar de stat în Ministerul Muncii, Familiei şi Protecţiei Sociale, precum şi domnul comisar Mihai Rădulescu – ofiţer specialist în cadrul Ministerului Administraţiei şi Internelor.           


  Au fost prezenţi 21 de deputaţi, din totalul de 24 de membri ai Comisiei. 

            În urma dezbaterilor, membrii Comisiei au hotărât cu unanimitate de voturi să propună plenului Camerei Deputaţilor adoptarea proiectului de lege cu un amendament admis, aşa cu este prezentat în anexa.

             În raport cu obiectul şi conţinutul reglementării, proiectul de lege face parte din categoria legilor organice.
       PREŞEDINTE,                                                       SERCRETAR, 
  Costică  CANACHEU                                                Gheorghe  ANA

Întocmit: Mihai Ţăranu Şef serviciu

ANEXĂ  la Rp.174/2011
I. Amendament admis
În urma dezbaterii, Comisia propune adoptarea proiectului de lege cu amendamentul de la nr. crt. 7 din prezenta anexă.
	Nr. crt.
	Textul Ordonanţei de urgenţă a Guvernului nr. 9/2011
	Text Senat
	Text propus de Comisie


	Motivarea 

Amendamen-telor propuse

	1. 
	
	L E G E

privind aprobarea Ordonanţei de urgenţă a Guvernului nr. 9/2011 pentru modificarea şi completarea Legii nr. 126/1995 privind regimul materiilor explozive  
	Nemodificat
	

	2. 
	
	Articol unic. - Se aprobă Ordonanţa de urgenţă a Guvernului nr. 9 din 9 februarie 2011 pentru modificarea şi completarea Legii nr. 126/1995 privind regimul materiilor explozive, publicată în Monitorul Oficial al României, Partea I, nr. 107 din 10 februarie 2011.  
	Articol unic. - Se aprobă Ordonanţa de urgenţă a Guvernului nr. 9 din 9 februarie 2011 pentru modificarea şi completarea Legii nr. 126/1995 privind regimul materiilor explozive, publicată în Monitorul Oficial al României, Partea I, nr. 107 din 10 februarie 2011, cu următoarea modificare:
	

	3. 
	O R D O N A N Ţ Ă   D E  

 U R G E N Ţ Ă


	Nemodificat
	Nemodificat
	

	4. 
	pentru modificarea şi completarea Legii nr. 126/1995 privind regimul materiilor explozive
	
	
	

	5. 
	Art. I. - Legea nr. 126/1995 privind regimul materiilor explozive, republicată în Monitorul Oficial al României, Partea I, nr. 97 din 7 ianuarie 2011, se modifică şi se completează după cum urmează:
	Nemodificat


	Nemodificat
	

	6. 
	1.Articolul 5 se modifică şi va avea următorul cuprins:

"Art.5.- (1) Introducerea pe piaţă a explozivilor de uz civil şi a articolelor pirotehnice este admisă numai în condiţiile în care acestea respectă cerinţele esenţiale aplicabile lor, stabilite de legislaţia în vigoare ce urmăreşte să asigure un înalt nivel de protecţie a sănătăţii umane şi siguranţei publice, protecţia şi siguranţa consumatorilor, precum şi protecţia mediului.

(2) La introducerea pe piaţă a explozivilor de uz civil şi a articolelor pirotehnice trebuie respectate prevederile Regulamentului (CE) nr. 1.907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea şi restricţionarea substanţelor chimice (REACH), de înfiinţare a Agenţiei Europene pentru Produse Chimice, de modificare a Directivei 1999/45/CE şi de abrogare a Regulamentului (CEE) nr. 793/93 al Consiliului şi a Regulamentului (CE) nr. 1.488/94 al Comisiei, precum şi a Directivei 76/769/CEE a Consiliului şi a directivelor 91/155/CE, 93/67/CEE, 93/105/CE şi 2000/21/CE ale Comisiei, cu modificările şi completările ulterioare, publicat în Jurnalul Oficial al Uniunii Europene nr. L 396 din 30 decembrie 2006, şi prevederile Regulamentului (CE) nr. 1.272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi amestecurilor, de modificare şi abrogare a directivelor 67/548/CEE şi 1999/45/CE, precum şi de modificare a Regulamentului (CE) nr. 1.907/2006, publicat în Jurnalul Oficial al Uniunii Europene nr. L 353 din 31 decembrie 2008."
	Nemodificat


	Nemodificat
	

	7. 
	2.Articolul 7 se modifică şi va avea următorul cuprins:

"Art. 7.- (1) Persoanele fizice nu au dreptul să deţină, să utilizeze, să transporte, să depoziteze, să experimenteze ori să mânuiască explozivi de uz civil sau articole pirotehnice dacă nu fac dovada calităţii de artificier, respectiv de pirotehnician autorizat şi nu reprezintă o persoană juridică autorizată şi înregistrată conform prevederilor legale.

(2) Personalul special instruit poate manipula materii explozive numai sub supravegherea unui artificier sau a unui pirotehnician autorizat.

(3) Prin excepţie de la prevederile alin. (1), articolele pirotehnice din categoriile 1 şi P1 pot fi deţinute şi utilizate de persoanele care au împlinit vârsta de 16 ani, iar articolele pirotehnice pot fi puse la dispoziţia persoanelor care au vârsta peste 15 ani şi care urmează un curs de formare în învăţământul de specialitate."
	Nemodificat


	1. La articolul I punctul 2, alineatul (3) al articolului 7 se modifică şi va avea următorul cuprins:

(1) Nemodificat
(2) Nemodificat

“(3) Prin excepţie de la prevederile alin. (1):

a) persoanele care au împlinit vârsta de 16 ani pot deţine şi utiliza articole pirotehnice din categoriile 1 şi P1;
b) persoanele care au vârsta peste 15 ani şi care urmează cursuri de formare în învăţământul de specialitate, pot avea la dispoziţie articole pirotehnice numai pe timpul instruirii.” 
(Autori:Domnii deputaţi Eugen Bădălan şi Doru Caludian Frunzulică)
	

	8. 
	3. Articolul 28 se modifică şi va avea următorul cuprins:

"Art. 28.- Condiţiile şi cerinţele pentru autorizarea calităţii de artificier şi de pirotehnician se stabilesc prin normele tehnice privind deţinerea, prepararea, experimentarea, distrugerea, transportul, depozitarea, mânuirea şi folosirea materiilor explozive utilizate în orice alte operaţiuni specifice în activităţile deţinătorilor, precum şi autorizarea artificierilor şi a pirotehniştilor, aprobate prin hotărâre a Guvernului."
	Nemodificat


	Nemodificat
	

	9. 
	4.Articolul 30 se modifică şi va avea următorul cuprins:

"Art. 30.- Persoanele fizice sau juridice autorizate au obligaţia ca la depozitarea, păstrarea sau manipularea articolelor pirotehnice să respecte reglementările tehnice şi instrucţiunile producătorului."
	Nemodificat


	Nemodificat
	

	10. 
	5.Articolul 31 se modifică şi va avea următorul cuprins:

"Art. 31.- (1) Articolele pirotehnice trebuie să aibă inscripţionate în limba română categoria din care fac parte, instrucţiunile de folosire, termenul de garanţie, precum şi pericolele care apar la păstrarea, depozitarea, manipularea sau folosirea lor.

(2) Persoanele fizice sau juridice autorizate au obligaţia ca, la solicitarea justificată a autorităţii de supraveghere a pieţei, să furnizeze acesteia toate informaţiile şi documentaţia necesară pentru a demonstra conformitatea produsului cu cerinţele esenţiale de securitate."
	Nemodificat


	Nemodificat
	

	11. 
	6.Articolul 32 se abrogă.
	Nemodificat
	Nemodificat
	

	12. 
	7.La articolul 33, alineatul (2) se modifică şi va avea următorul cuprins:
"(2) Spaţiile de comercializare a articolelor pirotehnice se vor amenaja în afara imobilelor cu destinaţia de locuit, în condiţiile stabilite prin normele tehnice prevăzute la art. 28."
	Nemodificat


	Nemodificat
	

	13. 
	8.La articolul 33, alineatul (3) se abrogă.
	Nemodificat


	Nemodificat
	

	14. 
	 9.Articolul 34 se modifică şi va avea următorul cuprins:

"Art. 34.- Se interzic confecţionarea, deţinerea, comercializarea, importul, folosirea sau orice altă operaţiune cu materii explozive de către persoanele fizice sau juridice neautorizate."
	Nemodificat


	Nemodificat
	

	15. 
	10.Articolul 35 se modifică şi va avea următorul cuprins:

"Art. 35.- (1) Persoanele fizice sau juridice autorizate pot folosi articolele pirotehnice de divertisment numai cu luarea măsurilor de protejare a persoanelor, bunurilor materiale, animalelor şi a mediului.

(2) Se interzice folosirea articolelor pirotehnice în următoarele situaţii:

a) între orele 24,00 şi 6,00, cu excepţia perioadelor autorizate, precum şi a evenimentelor de interes local, naţional sau internaţional, în baza aprobării autorităţilor locale;

b) la o distanţă mai mică de 50 m de construcţiile de locuinţe cu până la 4 niveluri şi la mai puţin de 100 m faţă de cele cu peste 4 niveluri;

c) la o distanţă mai mică de 500 m de instalaţiile electrice de înaltă tensiune, de locurile de depozitare şi livrare a combustibililor lichizi sau solizi, de instalaţiile de gaze;

d) la o distanţă mai mică decât cea prevăzută de reglementările în vigoare pentru obiectivele chimice şi petrochimice ori pentru alte obiective care prezintă pericol de incendiu sau explozie;

e) în locurile în care există riscul producerii de alunecări de teren, avalanşe sau căderi de pietre;

f) pe drumurile publice deschise circulaţiei rutiere, pe aleile pietonale şi în spaţii deschise cu aglomerări de persoane;

g) la o distanţă mai mică de 500 m de păduri.

(3) Organizarea de jocuri cu articole pirotehnice de divertisment din categoriile 3 şi 4 este permisă numai în condiţiile în care există acordul primăriei, al inspectoratului pentru situaţii de urgenţă judeţean sau, după caz, al municipiului Bucureşti şi avizul inspectoratului judeţean de poliţie, respectiv al Direcţiei Generale de Poliţie a Municipiului Bucureşti, pe a cărui rază se execută jocurile respective."
	 Nemodificat


	Nemodificat


	

	16. 
	11.Articolul 36 se modifică şi va avea următorul cuprins:

"Art. 36.- Comercializarea materiilor explozive se face numai după înscrierea acestora în registrul prevăzut la art. 25 alin. (2) de către operatorii economici autorizaţi implicaţi."
	Nemodificat


	Nemodificat
	

	17. 
	12.După articolul 36 se introduce un nou articol, articolul 36¹, cu următorul cuprins:
"Art. 36¹.- Condiţiile în care persoanele fizice şi juridice având cetăţenia, respectiv naţionalitatea unui stat membru al Uniunii Europene sau aparţinând Spaţiului Economic European ori care sunt stabilite într-unui sau mai multe dintre aceste state, în înţelesul Ordonanţei de urgenţă nr. 49/2009 privind libertatea de stabilire a prestatorilor de servicii şi libertatea de a furniza servicii în România, aprobată cu modificări şi completări prin Legea nr. 68/2010, pot să presteze servicii în domeniul reglementat de prezenta lege pe teritoriul României se stabilesc prin normele tehnice prevăzute la art. 28."
	Nemodificat


	Nemodificat


	

	18. 
	13.La articolul 38 alineatul (1), literele a) şi c) se modifică şi vor avea următorul cuprins:

"a) nerespectarea prevederilor art. 11 alin. (2), art. 15, 20, 22, 24, art. 25 alin. (1) şi (2), art. 26, 28 şi art. 29 alin. (2) şi (4), cu amendă de la 1.000 lei la 2.500 lei;

..................................................................................................

c) nerespectarea prevederilor art. 35, cu amendă de la 3.000 lei la 6.000 lei;"
	Nemodificat


	Nemodificat


	

	19. 
	14.La articolul 38, alineatul (2) se modifică şi va avea următorul cuprins:

"(2) Sancţiunile contravenţionale cu amendă pot fi aplicate şi persoanelor juridice. În cazul persoanelor juridice, limitele minime şi maxime ale amenzilor prevăzute la alin. (1) se majorează cu 100%."


	Nemodificat


	Nemodificat


	

	20. 
	15.Articolul 43 se abrogă.
	Nemodificat
	Nemodificat
	

	21. 
	Art. II

Legea nr. 126/1995 privind regimul materiilor explozive, republicată în Monitorul Oficial al României, Partea I, nr. 97 din 7 februarie 2011, cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.
	Nemodificat
	Nemodificat

